Darko Miličić

**Darko Miliić** (rođen 20. juna 1985. u Novom Sadu) je srpski košarkaš. Trenutno je slobodan igrač, a u karijeri je igrao za KK Hemofarm, Detroit Pistonse i Orlando Medžik. Sa Deotritom je osvojio šampionsku titulu 2005.

## Karijera
### Domaće prvenstvo
Sa kadetskom reprezentacijom Jugoslavije je osvojio Evropsko prvenstvo održano u Rigi. . Sa nepunih 16 godina je počeo da igra za prvi tim Hemofarma. Prve sezone je u 18 utakmica beležio prosečno po 5,4 poena. 2002. je bio član mlade reprezentacije Jugoslavije, ali ga trener malo uvodio u igru zbog mladosti. Tokom sledeće sezone u 20 utakmica je beležio prosečno 9,5 poena, a na utakmici FIBA kupa protiv Skonta iz Rige, Miličić je za 30 minuta ubacio 37 poena. Te sezone Miličić je sa Hemofarmom bio četvrti na fajnal-foru FIBA kupa. Na draftu 2003. su ga kao drugog pika, iza Lebrona Džejmsa i ispred Karmela Entonija i Dvejna Vejda, odabrali Detroit Pistonsi, a zbog Miličića je promenjeno pravilo da igrač ne mora da bude 18 star 45 dana pre drafta.  Posle višemesečnih pregovora između Hemofarma i Pistonsa, Miličić je za 11 miliona dolara prešao u Detroit. Zbog priprema za novu sezonu je propustio Evropsko prvenstvo u košarci 2003. u Švedskoj.

### NBA
Međutim, za razliku od ostalih klubova koji su imali prve pikove na draftu, Pistonsi su bili ekipa sa šampionskim ambicijama, a prethodno sezone su stigli do finala istočne konferencije. Pravo na drugog pika stekli su razmenom sa Vankuver Grizlisima 1996. Pod trenerom Lerijem Braunom, Miličić je igrao samo kada su Pistonsi imali nedostižno vođstvo. Na 34 utakmice Miličić je igrao prosečno 4,6 minuta postizao 1,4 poena po meču. Najviše minuta provedenih na parketu (12) je imao protiv Atlanta Houksa 27. februara 2004. i protiv Orlando Medžika 10. aprila 2004, rekord sezone u broju poena (6) je bio protiv Hjuston Roketsa 7. januara 2004. i protiv Čikago Bulsa 25. februara 2004, a prve poene je postigao protiv Sijetl Supersoniksa 12. decembra 2003. Te sezone Miličić je sa Pistonsima osvojio šampionat i postao prvi igrač iz Srbije kome je to uspelo, ali zbog male minutaže je stekao podsmešljiv nadimak "pobednički tompus". Takođe je postao najmlađi igrač koji je igrao u finalu NBA sa 18 godina i 356 dana. Direktor Pistonsa Džo Dumars je više puta izjavio da će Miličić u budućnosti igrati veliku ulogu u timu, ali mu se minutaža nije povećala ni sledeće sezone. Miličić je više puta kao razlog njegovog sporog napredovanja navodio neigranje.  

U leto 2005. selektor Željko Obradović je pozvao Miličića u reprezentaciju Srbije i Crne Gore, za Evropsko prvenstvo koje se održavalo u Srbiji i Crnoj Gori. Reprezentacija SCG je ispala u osmini finala od Francuske.

Nakon Braunovog odlaska, Flip Saunders je imenovan za glavnog trenera Pistonsa. Zbog prethodnog Saundersovog rada na razvoju mladih igrača kao što su Kevin Garnet i Stefon Marberi i zbog činjenice da Elden Kembel više nije bio u ekipi, mnogi NBA eksperti su očekivali da će Darko dobiti veću minutažu kao zamena za startnog centra Bena Valasa. Iako je Miličić igrao vrlo dobro u letnjoj ligi i dobio pohvale od svojih saigrača, malo toga se promenilo u prvoj polovini sezone 2005/2006. Pod Sandersom, Miličić je još uvek igrao 5,6 minuta po utakmici, a dobijao je značajniju minutažu samo kada je Detroit ubedljivo gubio ili pobeđivao. NjEgov iznenađujući nedostatak minutaže je često bio tema časopisa ESPN Magazin i Sports Ilustrejted i fan-sajtova poput FreeDarko, koji se posvetio lobiranju da Miličić dobije dodatno vreme za igru.

15. februara 2006. pre Ol-star pauze, Miličić je zajedno sa krilom Karlosom Arojom poslat u Orlando Medžik u zamenu za Kelvina Kejta i prvog pika na draftu 2007. 

Tokom utakmice protiv Njujork Niksa, Miličić je igrao 32 minuta i utakmicu završio sa 13 poena i 7 skokova. 32 minuta i 13 poena su bili njegov rekord tokom te sezone, a na toj utakmici je predvodio Medžike u broju minuta provedenih u igri. Uprava Orlando Medžika je bila impresionirana Darkom, a neki su ga smatrali boljim i ofanzivnijim igračem od Dvajta Hauarda. Darko je takođe pokazao svoju sposobnost u blokiranju šuteva skupivši prosečno 2,01 blokade po meču u svoji 30 utakmica kao član Orlando Medžika, a igrao je prosečno 20,9 minuta i za to vreme skupio 7,6 poena i 4,1 skoka po utakmici.

Na Svetskom prvenstvu u Japanu, Miličić je sa Igorom Rakočevićem predvodio reprezentaciju Srbije i Crne Gore, koja je izvršila smenu generacije. Miličić je bio najbolji skakač ekipe (56) i bloker (17) i bio je drugi strelac (16,2 poena po meču) i asistent (11) tokom šest utakmica. U porazu na poslednjoj utakmici protiv Španije, Miličić je uspeo da zaustavi Paua Gasola, a utakmicu je završio sa 18 poena, 15 skokova i tri blokade.

U sezoni 2006/2007. Miličić je odigrao prosečno 23 minuta i postizao osam poena na 80 utakmica, a tim je zauzeo 8. mesto u istočnoj konferenciji i plasirao se u plej-of prvi put posle 2003. Pošto Orlando Medžik nije hteo da produži ugovor sa Miličićem nakon dovođenja Rašarda Luisa, Miličić je postao slobodni agent. Jula 2007. postao je član Memmfis Grizlisa.

Miličić je uz Milana Gurovića i Marka Jarića bio jedini iskusni igrač u reprezentaciji Srbije koju je činilo 9 debitanata. Reprezentacija Srbije je na Evropskom prvenstvu u košarci 2007. ispala nakon prve faze, uz sva tri poraza u svojoj grupi. Nakon drugog poraza u grupi od Grčke 68:67, Miličić je napravio skandal kada je izvređao i pretio sudijama.

## Izvori


## Vanjske veze

* NBA.com Profil
* ESPN.com Profile